《水调歌头 秋夜怀陆荩思司铎束瓯，用苏东坡原韵》
明代·钱肃润

华盖山高矣，渺若洞中天。容成曾许相见，会面在何年？

我欲乘风访道，只恐丹台石室，炉灶已灰寒。此日空惆恨，盼望斗牛间。

谢巘上，春草梦，白云眠。临流一镜，笑看池水璧同圆。

时有春秋冬夏，教有诗书弦诵，乐事总称全。今夜江心里，月色正娟娟。

作者简介：明末清初江苏无锡人，字础日。明诸生。幼从学于邹期相，授以静坐法，颇有得。明亡，隐居不出。被笞折胫，自号跛足。有《尚书体要》、《道南正学编》、《十峰草堂集》。卒年八十八。